钦定古今图书集成/明伦汇编/氏族典/第406卷 > 吕陶
## 钦定古今图书集成/明伦汇编/氏族典/第406卷 > 吕陶

按《宋史吕陶传》：“陶字元钧，成都人。中进士第，知太原
寿阳县。府帅唐介辟签书判官，荐应熙宁制科。时王
安石从政，改新法，陶对策，枚数其过，安石怒。陶虽入
等才，通判蜀州，责监怀安商税，起知广安军，召为司
门郎中。元祐初，擢殿中侍御史。首献邪正之辨，迁左
谏议，继出为梓州、淮西、成都路转运副使，入拜右司”
郎中、起居舍人。奉使契丹归，进给事中。俄以集贤院
学士知陈州，徙潞州，例夺职。徽宗立，复集贤殿修撰、
知梓州，致仕，卒。